
Объяснение 


В 1925 г. на Сергиевском Подворье, в Пари¬ 
же, рю де Крим 93, покончил с собою выстре¬ 
лом один солдат. Он, несомненно, был нездоров 
умом... У нас его не отпевали... 

Но, смущенный смертию его на нашей земле, 
я обратился через одно лицо к преподобному 
старцу о. Нектарию Оптинскому с вопросом: 
что нам делать? Он ответил, чтобы я нашел 
еще двух человек, которые бы согласились в 
течение 40 дней читать за него заупокойный 
канон; и затем предать его в волю Божию. 

Разумеется, канон читать нужно было дома, 
а не за богослужением в храме. 

Так мы трое и сделали тогда... 



После ко мне обращались и другие по этому 
вопросу; а недавно просили даже отпевать са¬ 
моубийцу женщину. Я отказывался, согласно 
канонам - правило Тимофея Александрийско¬ 
го - и по внутреннему противлению души моей. 

Но помня наставления о. Нектария, а также 
и указание благочестивого Митрополита Нов¬ 
городского и Петроградского Григория, что 
можно молиться о самоубийцах в домашней мо¬ 
литве, но и тогда - с предварительною молит¬ 
вою о помиловании нас, самих молящихся, да 
не прогневаем Господа, - я обратился в канон¬ 
ник: «можно и во всякую субботу в Октоихе 
найти заупокойные каноны». Но написанный 
там канон совершенно непригоден был для мо¬ 
литвы о самоубийцах, ибо там говорилось о 
скончавшихся «благочестно», «в вере», в «упо¬ 
коении» и прочее - все это не подходило к воль¬ 
ным «не в сумасшествии» самоубийцам. 



Поэтому нужно было целиком почти пере¬ 
делать все тропари. 

Может быть, кому-либо пригодится... 

...А меня да помилует Господь за дерзно¬ 
вение такое... 


Многогрешный м. Вениамин 



КАНОН О САМОВОЛЬНЕ 
ЖИВОТ СВОИ СКОНЧАВШИХ 

глас 2 


Песнь 1 


Ирмос : Во глубине постла иногда фара- 
онитское всевоинство преоруженная сила; 
воплощшееся же Слово всезлобный грех по¬ 
требило есть: препрославленный Господь, 
славно бо прославися. 

Упокой, Господи, душу усопшаго раба Твоего... 

Читается 1-я кафизма 

Всемилостивый Господи, помилуй 
мя по милости Твоей, пети Тебе начи¬ 
нающе и молитися о убившемся дер¬ 
зко; да не в суд ми сие будет, ни во 
осуждение, Судиё Праведнейший. 



Упокой, Господи, душу усопшаго раба Твоего... 

Читается 2-я кафизма 

Да не будет молитва моя во грех, 
якоже кроткий Давид глаголет: ниже 
во отягощение души самовольней 
смерти предавшемуся; но мученик 
мольбами оставление прегрешений 
наших даруй нам. 

Слава Отцу и Сыну и Святому Духу... 

Богатую милость присно всем исто¬ 
чая, Всеблагий Христе Боже: и ныне 
рабу Твоему ( имярек *), нами Тебе 
молящемуся, помилование даруй и с 
преставлыпимися во благочестии при¬ 
чти, аще и нечестиво скончася в не¬ 
разумии. 

И ныне и присно и во веки веков. Аминь. 

Ѵтвердйвши колеблемый ум мой. 



Мати Божия, укрепи мя Божествен¬ 
ными повеленьми Родйвшагося из 
Твоего освященнаго чрева и упразд- 
нйвшаго, Владычице, адово мрачное 
царство, со дерзновением неосужден- 
но молйтися об усопшем ( имярек ). 

Песнь ) 


Ирмос : На камени мя веры утвердив, рас¬ 
ширил еси уста моя на враги моя: возвесели 
бо ся дух мой, внегда пети: несть свят, 
якоже Бог наш, и несть праведен паче Тебе, 
Господи. 

Упокой, Господи, душу усопшаго раба Твоего... 

Твоея красоты сиянием озаритися 
усопшему благоволи, в вере с почив¬ 
шими, богатый в милости: Ты бо еси 
Бог наш, Единый безгрешный и мно¬ 
гомилостивый. 

Ф 8 & 



Упокой, Господи, душу усопшаго раба Твоего... 

На месте прохлаждения в вечном 
покбищи, сподоби прияти и раба Тво¬ 
его, малодушие жизнь свою пресек- 
шаго: Ты бо еси един Сильный и не¬ 
мощи наша на ся восприявый, Господи 
Боже наш. 

Слава Отцу и Сыну и Святому Духу... 

Б чертбзе небеснем водворитися, 
Владыко, приими раба Твоего {имя¬ 
рек), да не услышит он праведнаго 
Твоего гласа: «Не вем тя», аще и во¬ 
истину повинен есть сему. 

И ныне и присно и во веки веков. Аминь. 

Умерщвленных нас воздвигла еси. 
Богородице, к жизни нетленней, 
Жизнодавца рождши; и раба Твоего 
{имярек) возведи из ада преисподней- 



шаго, Сына Твоего о милости умоля¬ 
ющи. 


Песнь 4 


Ирмос : Пою Тя, слухом бо, Господи, 
услышах и ужасохся: до мене бо идеши, мене 
ища заблуждшаго. Тем многое Твое снисхож¬ 
дение, еже на мя, прославляю, Многомило- 
стиве. 

Упокой, Господи, душу усопшаго раба Твоего... 

Бо уповании на Тя, Боже, изнемог¬ 
шаго, и насилием вражиим одолен¬ 
наго, раба Твоего пощади, Спасе, 
презирая, яко благ, прегрешения его 
вольная и невольная. 

Упокой, Господи, душу усопшаго раба Твоего... 

Милосердия имый неизслёдимую 
бездну, Господи, бездну греховную 





раба Твоего покрый. Человеколюбие, 
омыв Кровию Своею грех неведения 
и маловерия его. 

Слава Отцу и Сыну и Святому Духу... 

Живыми господствуя и мертвыми 
владычествуя, помилуй и раба Твоего 
(имярек), власть бо ймаши всякую на 
небеси и на земли, Христе Боже, Отцу 
соседый и Духом вся очищаяй. 

И ныне и присно и во веки веков. Аминь. 

Исцелила еси, Богородйтельнице, 
Евино поползновение окаянное; Зиж¬ 
дителя бо родила еси, исправити мо¬ 
гущаго тварь погибающую: Того моли 
и сего раба ( имярек) неключймаго, за¬ 
поведь Божию преступльшаго, спасти 
по единей милости. 



Песнь ^ 


Ирмос : Света подателю и веков Творче, 
Господи; во свете Твоих повелений настави 
нас: разве бо Тебе иного Бога не знаем. 

Упокой, Господи, душу усопшаго раба Твоего... 

Ѵмертвйвшася и во дно адово по- 
ползнувшася, возведи, Боже, преступ¬ 
ление того заглаждая; на Кресте бо 
грехи наша пришел еси омыти чест¬ 
ною Кровию Своею, Христе, Искупй- 
телю всяческих. 

Упокой, Господи, душу усопшаго раба Твоего... 

Спасти нас пришёдый, Христе Бо¬ 
же, приими ныне и наша недостойная 
моления о рабе Твоем {имярек)', да 
муки вечныя избыв, помилован будет 
с нами, Спасителю преблагий. 

Слава Отцу и Сыну и Святому Духу... 



Молим Тя, Слове Божий, аще и 
дерзновенно сие: прогнёва бо Тя раб 
Твой (имярек), обаче благодатию 
Твоею умоляем, не возгнушайся мо¬ 
литв наших и помилуй нас вкупе, вси 
бо повйнни есмы пред Тобою, Всесвя¬ 
тый Владыко. 

И ныне и присно и во веки веков. Аминь. 

Под кровом Твоим, Мати Божия, 
спасаются вси надеющийся на Тя: 
Твоим заступлением защити и нас, и 
сподоби со дерзновением неосужден- 
но молити Сына Твоего о живот свой 
скончавших безнадежно. 

Песнь 6 


Ирмос : В бездне греховней валялся, неиз- 
следную милосердия Твоего призываю бездну: 
от тли, Боже, мя возведи. 



Упокой, Господи, душу усопшаго раба Твоего... 

Из земли создавый человека, Боже, 
и в землю ныне возвратйвшася, по¬ 
щади, Господи, в неразумии сокру¬ 
шившаго скудельный сосуд свой: мо- 
жеши бо, Владыко Творче, и паки 
возставити его от нетления. 

Упокой, Господи, душу усопшаго раба Твоего... 

Неизреченный и непостижимый 
Господи, щедротами несказанного че¬ 
ловеколюбия Твоего помилуй живот 
свой скончавшаго (имярек), презирая 
согрешения его, яже в ведении и не¬ 
ведении содеянная. 

Слава Отцу и Сыну и Святому Духу... 

Озарйтися милостию Твоею сподо- 
би, Владыко, вольне оставлынаго жи¬ 
тие свое ( имярек ) и к свету Твоему 



возведи, из тьмы несветймыя изымая, 
милосердия ради. 

И ныне и присно и во веки веков. Аминь. 

Избавительнице усердно призыва¬ 
ющим Тя, Пречистая Владычице, 
Сына Твоего умоли скончавшагося 
( имярек ) ущедрити: Живота бо и 
смерти Владыку родила еси. 

Песнь 7 


Ирмос : Богопротивное веление беззакон- 
нующаго мучителя, высок пламень вознесло 
есть; Христос же простре богочестивым отро¬ 
ком росу духовную; Сый благословен и пре- 
прославлен. 

Упокой, Господи, душу усопшаго раба Твоего... 

Бо ад с душёю, яко Бог, сошёдый, 
и в рай разбойника с Собою введый, 



помяни и ныне раба Твоего {имярек), 
преступлением многим Тя прогне¬ 
вавши, ныне же Тебе нами молящася 
бедне. 

Упокой, Господи, душу усопшаго раба Твоего... 

Един безгрешный, в мертвых во¬ 
лею вменйлся еси; да умерщвленных 
силою человекоубййцы воскресйши с 
Собою; от державы того исхитй и раба 
Твоего, Всесильне. 

Слава Отцу и Сыну и Святому Духу... 

Радость присносущную даровати 
нам воскресением Своим изволивый, 
от мрачнаго горькаго царства измй 
раба Твоего {имярек), да от муки веч- 
ныя свободйвыйся, узрит себе одес¬ 
ную Тебе, Судие многомилостивый. 


И ныне и присно и во веки веков. Аминь. 



Сияние славы Отчей, плотию от 
Тебя явйвшагося, умоли, Пресвятая, 
из адовы мглы свободити непотреб¬ 
наго раба Твоего {имярек), той бо, яко 
Матерь, Тебе нами просит. 

Песнь 8 


Ирмос : Пещь иногда огненная в Вавило¬ 
не действа разделяше, Божиим велением хал¬ 
деи опаляющая, верныя же орошающая, 
поющия: Благословите, вся дела Господня, 
Господа. 

Упокой, Господи, душу усопшаго раба Твоего... 

Смертное царство Своею смертию 
разорйвый, Божественною же силою 
вход в вечный живот отвёрзый, не 
затвори благоутробия Твоего, Прещёд- 
рый, и рабу Твоему, аще и прегре- 



шившему, обаче и из ада ныне горце 
взывающа. 

Упокой, господи, душу усопшаго Раба Твоего... 

Красоты Твоея насладйтися сподб- 
би, студ греха безобразного очищая 
умершаго смертию поносною: един бо 
еси, Владыко, греха свободен, крест¬ 
ною смертию за нас у мертви лея еси. 

Слава Отцу и Сыну и Святому Духу... 

Исправити хотя падших в персть 
смертную, Сам смерти причастен 
явился еси, Безсмертный, от смерт¬ 
ных удолий силою Твоею возведи раба 
Твоего (имярек), лютою смертию 
попо л знувшагося. 

И ныне и присно и во веки веков. Аминь. 

Велия воистину есть Рождества 
Твоего тайна, Богомати: Бога бо во- 



плотйвшагося родила еси; Его же 
моли, яко Сына Твоего, спасти бедне 
скончавшася (имярек): имаши бо дер¬ 
зновение к Рождшемуся от Тебе, бла- 
гоутрббному Спасу мира. 

Песнь 9 


Ирмос : Яже прежде солнца Светильника 
Бога возсиявшаго, плотски к нам пришед¬ 
шаго из боку девичу, неизреченно воплотив¬ 
шая, благословенная, всечистая, Тя, Бого¬ 
родице, величаем. 

Упокой, Господи, душу усопшаго раба Твоего... 

Имёяй власть живых и мертвых, 
пощади, Спасе, раба Твоего, смертию 
горькою скончавшася: Тебе бо от Отца 
Твоего дадёся живйти и мйловати, 
йхже хбщеши, Сыне Божий. 



Упокой, Господи, душу усопшаго раба Твоего... 

Преславное множество святых Тво¬ 
их, Христе, непрестанно молит Тя за 
грешныя рабы Твоя, да помилуеши, 
йхже волиши, милосердием Твоим и 
геенны вечныя избавиши. 

Слава Отцу и Сыну и Святому Духу... 

Благости воистину пучина неизслё- 
димая, — благодатию Твоею помилуй 
прогневавшаго Тя раба Твоего (имя¬ 
рек), и нас, молящихся Тебе. 

И ныне и присно и во веки веков. Аминь. 

Достойно Тя, Богородице, ублажа¬ 
юще, к Тебе, яко матери нашей, при¬ 
текаем надёжно; сами себе и брата на¬ 
шего, малодушие скончавшагося, 
Тебе, Заступнице, и с Тобою Христу 
Богу предаем смиренно. 

